જુનાગઢનાં ગિરનાર જંગલની ઉત્તર ડુંગર રેન્જનાં વડાલ ગામના રેવન્યુ વિસ્તારમાંથી ગઇકાલે દિવસો પહેલાં વનકર્મચારીને પેટ્રોલિંગ દરમ્યાન એક સિંહ બિમાર હોવાનું માલુમ પડ્યું હતું. આથી ટ્રેકર પાર્ટીને બોલાવી તેને સારવાર માટે સક્કરબાગ ઝૂ ખાતે ખસેડાયો હતો. જ્યાં સાડા પાંચ વર્ષની વયનાં આ બિમાર સિંહે સક્કરબાગ ઝૂમાં આજે દમ તોડી દીધો હતો. વનવિભાગનાં સુત્રોના જણાવ્યા મુજબ પગમાં થયેલી ઈજાનું ઈન્ફેકશન શરીરમાં લાગતાં મોત થયું હોવાનું પ્રાથમિક તપાસમાં બહાર આવ્યું છે.